Luettelo televisiosarjan Lost hahmoista
Sivuhahmot > Muita tärkeitä hahmoja

| Nimi | Näyttelijä | Kausi/Kaudet | Jaksot |  |
| --- | --- | --- | --- | --- |
| Anthony Cooper | Kevin Tighe | 1, 2, 3 | 5 |  |
Anthony Cooper on Locken biologinen isä ja huijari, joka oli syy Sawyerin vanhempien kuolemaan. Hän huijaa Lockelta munuaisen ja työntää myöhemmin Locken ulos ikkunasta kahdeksannesta kerroksesta, mikä johtaa Locken halvaantumiseen. Myöhemmin hänet nähdään saarella Toisten vankina. Sawyer tappaa hänet saatuaan tietää hänen olevan Sawyerin vanhempia huijannut mies.

| Bram | Brad William Henke | 5, 6 | 7 |  |
Bram on mysteerinen persoona, joka käski Milesia olemaan menemättä saarelle vuonna 2004. Bram oli myös Ajiran lennolla 316. Savuhirviö tappaa Bramin ja hänen tiiminsä.

| Caesar | Saïd Taghmaoui | 5 | 4 |  |
Caesar oli Ajiran lennolla 316 Oceanic kuutosten kanssa. Yrittäessään estää Lockea menemästä pääsaarelle, Ben ampuu hänet.

| Diane Janssen | Beth Broderick | 1, 2, 3, 4 | 5 |  |
Katen äiti, joka kavaltaa Katen poliiseille tämän murhattua myöhemmin Katen biologiseksi isäksi paljastuvan Dianen miesystävän. Diane ei anna Katelle koskaan anteeksi, mutta päättää kuitenkin olla todistamatta tätä vastaan.

| Nour Abbed "Nadia" Jazeem | Andrea Gabriel | 1, 2, 3, 4, 5, 6 | 6 |  |
Nour Abbed Jazeem on Sayidin lapsuudenystävä, jonka kanssa Sayidille kehkeytyy suhde. Nadia vangitaan ja joutuu Sayidin kuulusteltavaksi Irakissa, mutta Sayid antaa tämän paeta. Nadia matkustaa länteen, jossa hän tapaa muun muassa Charlien ja Locken. Sayidin lähtiessä saarelta pari menee naimisiin, mutta pian Nadia kuitenkin murhataan.

| Jae Lee | Tony Lee | 2, 3 | 3 |  |
Opetettuaan Sunille englantia Jae Leella on suhde tämän kanssa, jonka tuloksena Sunin isä lähettää Jinin tappamaan Jaen. Tappamisen sijaan Jin kehottaa häntä lähtemään Koreasta, mutta Jae tekee kuitenkin itsemurhan hyppäämällä huoneistonsa ikkunasta.

| Cassidy Phillips | Kim Dickens | 2, 3, 5 | 4 |  |
Cassidy on hiljattain eronnut nainen jota Sawyer huijaa, vaikka hän rakastaakin tätä. Cassidy lähtee Iowaan ja tapaa siellä Katen. Myöhemmin Cassidy vierailee Sawyerin luona vankilassa ja kertoo tälle, että heillä on yhteinen tytär nimeltään Clementine. Katen palattua saarelta, hän kertoo Cassidylle totuuden saarella tapahtuneista asioista ja antaa tälle hieman korvausrahojaan pitääkseen Sawyerille antamansa lupauksen huolehtia Clementinesta.

| Danielle Rousseau | Mira Furlan (vanhempi); Melissa Farman (nuorempi) | 1, 2, 3, 4, 5 | 25 |  |
Rousseau saapui saarelle 16 vuotta ennen lentoa 815, osana tutkijaryhmää. Hän synnytti Alexin saarella tapettuaan ryhmänsä heidän ”sairastuttuaan”. Pian syntymänsä jälkeen Alexin kidnappaavat Toiset. Rousseau auttaa toisinaan lennon 815 selviytyjiä, mutta saa surmansa neljännellä kaudella Keamyn tapettua hänet.

| Christian Shephard | John Terry | 1, 2, 3, 4, 5 | 18 |  |
Christian Shephard on Jackin isä, joka työskentelee St. Sebastianin sairaalassa kirurgina. Hän menettää työlupansa leikattuaan raskaana olevaa naista humalassa. Christian lähtee Australiaan tapaamaan tytärtään Clairea, jossa hän kuolee sydänkohtaukseen monen päivän ryyppäämisen jälkeen, tavattuaan ensin Sawyerin. Christian on ilmestynyt useita kertoja saarella eri henkilöille, muun muassa Jackille, Clairelle, Milesille, Lockelle, Hurleylle, Michaelille, Sunille, Frankille ja jopa Vincentille.

| Sarah Shephard | Julie Bowen | 1, 2, 3 | 5 |  |
Sarah joutui auto-onnettomuuteen Adam Rutherfordin kanssa. Jack suorittaa hänen leikkauksen ja kertoo Sarahille, ettei tämä pysty enää ikinä kävelemään. Hän kuitenkin parantuu kuin ihmeen kaupalla. Pari rakastuu ja menee naimisiin, mutta hiukan myöhemmin Sarahilla on suhde toiseen mieheen ja hän eroaa Jackista. Hieman Oceanicin kuutosten pelastumisen jälkeen paljastetaan Sarahin olevan raskaana.